ජනාධිපතිවරයා සහ කැබිනට් අමාත්‍යවරුන් අතර විශේෂ හමුවක් ඊයේ සවස ජනාධිපති ලේකම් කාර්යාලයේදී පැවැත්වුණා.මෙම හමුවේ මූලික අරමුණ වූයේ, පසුගිය වසර දෙකකට අධික කාලය තුළ සිදු කෙරුණු පාලනය පිළිබඳව නැවත සමාලෝචනයක් සිදු කිරීම සහ ඉදිරි කාලය පිළිබඳ සැලසුම් සාකච්ඡා කිරීමයි.මෙම විශේෂ කැබිනට් රැස්වීමේදී අත්‍යාවශ්‍ය භාණ්ඩ වන කිරිපිටි, පාන් පිටි, සිමෙන්ති, ගෑස් ඇතුළු තවත් අත්‍යවශ්‍ය භාණ්ඩ බොහොමයක මිල ගනන් ඉහළ යාම සම්බන්ධයෙන් මෙන්ම වැඩි වන ජීවන වියදම පිලිබඳවත් දැඩි වාද විවාද ඇති වූ බවයි දේශපාලන ආරංචි මාර්ග සඳහන් කරන්නේ.දීර්ඝ ව සිදුකෙරුණු මෙම කරුණු දැක්වීම්වලින් අනතුරුව ජනාධිපති ප්‍රමුඛ අමාත්‍යවරුන් තීරණය කළේ ගෑස්, කිරිපිටි, සිමෙන්ති සහ පාන් පිටි සඳහා පවතින පාලන මිල ඉවත් කිරීමටයි.